Hej


Vi har et dejligt hus fra 1886, som desværre har en generel, all year fugtig kælder på 34 m2, som bruges til opbevaring. .


Vi overvejer i den forbindelse at anskaffe en fugtstyret ventilator eller en affugter. 


Kan I sige noget om, hvad vi bør vælge, og hvad der er billigst i drift.


Affugter eller fugtstyret ventilator
Hej med jer!


Der er en væsentlig forskel på, om man blot har alm. ventilatorer eller om man benytter decideret affugtere.


Affugtere er generelt meget dyre i drift og anbefales kun til evt. spidsbelastninger, eksempelvis en meget våd sommer.  
En fugtstyret ventilator er derimod blot en ventilator der begynder at suge luft ud, når den relative luftfugtighed stiger over en fastsat grænsen.


Sidstnævnte er oftest det jeg anbefaler. Men den kan ikke stå alene og skal suppleres med alm. friskluftsventiler.  
Ventilatoren placeres i det eller de hårdest ramte rum vedr. fugt. Herfra suges luften ud, og der trækkes ny frisk luft ind igennem friskluftsventilerne.


Alt efter hvad kælderen bruges til, kan man vælge forskellige løsninger. Bliver den blot brugt til simpel opbevaring, kan man vælge nogle simple ventilatorer, grundet kravet til støjsvaghed måske ikke er højt. Har beboelse/soveværelse lige over en kommende ventilator, bliver et vist støjkrav nødvendigt.


Håber det giver mening, ellers er I velkomne tilbage.

